text: Seks ting, du skal huske, inden du sender raketterne til vejrs
  29 december 2018 kl. 18.18
  Dækker forsikringen, hvis du er påvirket af alkohol? - og andre ting, du bør tænke over, inden du skyder nytåret ind med fyrværkeri.
  
  Affyringstid
  Først og fremmest skal du huske, at du kun må skyde fyrværkeri af til og med nytårsdag - altså den 1. januar. Kilde: Sikkerhedsstyrelsen/Borger.dk
  
  Godkendt fyrværkeri
  Dit fyrværkeri skal være CE-mærket. Det mærke viser, at producenten bag fyrværkeriet har fået det testet og godkendt, og at det dermed overholder sikkerhedskrav. Udover at dit fyrværkeri skal være CE-mærket, skal produktbeskrivelsen også være på dansk. Det vil sige, at det ikke er lovligt at købe fyrværkeri i udlandet og tage det med hjem til nytår. Kilde: Sikkerhedsstyrelsen/Borger.dk
  
  Fyrværkerimængde
  En privatperson må kun fragte indkøbt fyrværkeri til eget forbrug. Den tilladte mængde at opbevare sit hjem er fem kilo NEM, som er antallet af gram krudt, der er i selve fyrværkeriet. Kilde: Sikkerhedsstyrelsen/Borger.dk
  
  Sikkerhedsafstande
  Der er en række afstande, man skal tage sig, før man kan skyde sit fyrværkeri af. De er som følger:Du skal være minimum 10 meter fra bygningers åbning som døre og vinduer.Du skal befinde dig minimum 100 meter fra let antændelige områder som skove, marker og huse med stråtag. Hvis der er tale om raketter er minimumsafstanden 200 meter.Du skal være minimum 100 meter fra dyrehold eller områder med udegående dyr som for eksempel landbrug, hundekenneler og rideskoler.Hvis fyrværkeriet tændes i vindens retning, skal sikkerhedsafstanden være dobbelt så stor. Kilde: Sikkerhedsstyrelsen/Borger.dk
  
  Forsikringer
  Vær opmærksom på, at dine forsikringer, som for eksempel ulykkes-, ansvars- eller indboforsikring, sandsynligvis ikke dækker, hvis:Du affyrer ulovligt eller hjemmelavet fyrværkeriDu benytter professionelt fyrværkeriDu er påvirket af alkoholDu håndterer fyrværkeriet forkertDu opbevarer for meget fyrværkeri i dit hjem Kilde: Forbrugerrådet Tænk/Borger.dk
  
  Din egen sikkerhed
  For at passe så godt på dig selv som muligt, bør du også gøre følgende:Brug altid beskyttelsesbrillerTænd dit fyrværkeri i strakt arm og med en glødepind, stormlighter eller lignendeHold aldrig dit fyrværkeri i håndenGå aldrig tilbage til en fuserOpbevar aldrig fyrværkeriet på dig
  
  